钦定古今图书集成/明伦汇编/闺媛典/第207卷 > 章氏女
## 钦定古今图书集成/明伦汇编/闺媛典/第207卷 > 章氏女

按《严州府志》：“章氏女，遂安人。受毛一逢聘，未字而逢
没。氏年十五，闻讣大恸，即欲奔丧。母及族人百计解
之，弗听。剪发使贻逢母。父母知其不可夺，归之，哭于
丧次，号不绝声。俗尚用羽士焚帛以度亡者，氏跃入
火中，逢母及侍儿亟救乃免，遂又不食，力强之，勉为
啜粥，终日坐卧一小楼弗出。有司表其门。”